**Super Spontan** merupakan rancangan televisyen realiti yang disiarkan di saluran Astro Warna yang dibekalkan di dalam rangkaian televisyen satelit Astro. Rancangan ini juga merupakan sambungan kepada program televisyen Spontan, yang telah disiarkan di saluran yang sama. Sepanjang bersiaran, ramai pelawak-pelawak serta selebriti yang menyertainya. 

Bezanya dengan rancangan *Spontan*, *Super Spontan* menampilkan dua pasukan yang berbeza, iaitu pasukan *Angsa Ganas* (AG) dan *Beruang Comel* (BC) pada musim pertama, diikuti dengan *Ketam Konfius* (KKFC) dan *Semut Sentap* (SSFC) pada tahun 2013, *Mawas Berduri* (MB) & *Biawak Laser* (BL) dalam edisi 2014, *KungFu Kipidap* (KK) & Silat Dongibab (SD) dalam edisi All Stars, *Monyet Mafia* (MM) & *Harimau Hipster* (HH) pada tahun 2016, *Tenggiling Taiko* (TT) & *King Musang* (KM) pada tahun 2017 dan *Lobster Leleh* & *Sotong Kangkung"* 
dalam edisi Xtravaganza.Setiap kumpulan terdiri daripada selebriti-selebriti terkemuka. Kemenangan kumpulan-kumpulan tertentu ditentukan berdasarkan undian para penonton.

*Super Spontan* mengadaptasi tema permainan ragbi, bola sepak, gusti, permainan video, survival, gangster dan masakan dalam rancangan ini. Ini dapat dilihat dari segi montaj dan penyediaan studionya. Walaupun begitu, permainan-permainan di dalam rancangan ini tidak berkait dengan tema itu sendiri.

Konsep
------

*Super Spontan* merupakan rancangan *game show* realiti TV, di mana pemain-pemainnya harus memainkan permainan yang diberikan secara spontan. Sesetengah permainan melibatkan kedua-dua pasukan serentak, manakala sesetengah pula dimainkan secara berasingan.

Menang kalah ditentukan melalui undian penonton. Berbeza dengan rancangan realiti TV yang lain, undian untuk *Super Spontan* hanya dibuka pada masa rancangan itu berlangsung sahaja. Pasukan yang kalah perlu mengundi seorang peserta untuk disingkirkan pada minggu itu. Konsep penyingkiran bermula dengan disingkirkan pada awal rancangan minggu berikutnya (kecuali separuh akhir pada musim pertama di mana satu peserta tersingkir pada awal rancangan dan satu lagi pada penghujung rancangan), manakala selepas dua penyingkiran berlaku di minggu keenam edisi 2013, penyingkiran dilakukan di penghujung rancangan, dan konsep tersebut kemudian digunakan untuk episod-episod seterusnya dalam edisi tahun itu dan kemudian pada musim-musim seterusnya.

Juara Super Spontan
-------------------

Juara super spontan akan membawa pulang wang tunai sebanyak **RM100,000** berserta trofi. Bermula tahun 2015, juara akan membawa pulang wang tunai sebanyak **RM150,000** berserta trofi.

| Tahun | Musim | Juara |
| --- | --- | --- |
| 2012 | 1 | Zizan Razak |
| 2013 | 2 | Jep |
| 2014 | 3 | Johan |
| 2015 | 4 | Zizan Razak |
| 2016 | 5 | Johan |
| 2017 | 6 | Kamal Adli |
| 2018 | 7 | Fad |

Senarai Permainan
-----------------

| Bil. | Permainan | Penerangan |
| --- | --- | --- |
| 1 | Soal Menyoal |  |
| 2 | Sketsa Ayat Penyata |  |
| 3 | Sketsa Berabjad |  |
| 4 | Sketsa Berabjad Terbalik |  |
| 5 | Pantun Dua Kerat |  |
| 6 | Beku |  |
| 7 | Direktor Tidak Siuman |  |
| 8 | Cerita Atas Lantai |  |
| 9 | Muzik Video Spontan |  |
| 10 | Demonstrasi |  |
| 11 | Jamuan Makan Che Kiah |  |
| 12 | Dahiku Dahimu Jua |  |
| 13 | Duduk Bongkok Berdiri |  |
| 14 | Maju Mundur |  |
| 15 | Pilihan Lain |  |
| 16 | Dialog Dalam Tin |  |
| 17 | Ciptaan |  |
| 18 | Terteruk Di Dunia & Diladang |  |
| 19 | Dikir Spontan |  |
| 20 | Runut Hidupku |  |
| 21 | Emosi Tak Stabil |  |
| 22 | Jurujual Langsung |  |
| 23 | Keluar Masuk |  |
| 24 | Pemandu Pelancong |  |
| 25 | Lagu Untukmu |  |
| 27 | Skrip Rabak |  |
| 28 | Sidang Media Spontan |  |
| 29 | Penterjemahan |  |
| 30 | Cerita Sampai Kecut |  |
| 31 | Sketsa Tukar Siaran |  |
| 32 | Pemberita Berkepala Tiga |  |
| 33 | Alih Suara |  |
| 34 | Sketsa Dua Ayat |  |

Anugerah dan Pencalonan
-----------------------

| Tahun | Anugerah | Kategori | Pencalonan | Keputusan |
| --- | --- | --- | --- | --- |
| 2013 | Anugerah Lawak Warna 2013 | Pelakon Komedi Lelaki Terbaik (TV) | *Johan Raja Lawak (Super Spontan 2012)* | Tercalon |
| 2014 | Anugerah MeleTOP Era 2014 | Program TV MeleTOP | *Super Spontan 2013* | Tercalon |
| Anugerah Lawak Warna 2014 | Rancangan Komedi Hiburan Terbaik (Bersiri) | Tercalon |
| 2015 | Anugerah Lawak Warna 2015 | Rancangan Komedi Hiburan Terbaik ( Bukan Bersiri) | *Super Spontan 2014 - Akhir* | Menang |
| 2016 | Anugerah MeleTOP Era 2016 | Program TV MeleTOP | *Super Spontan All Stars - Akhir* | Tercalon |
| 2017 | Anugerah MeleTOP Era 2017 | Program TV MeleTOP | *Super Spontan Superstar - Episod Dato' Siti Nurhaliza* | Tercalon |

Rujukan
-------

Pautan Luar
-----------